Document ID: 31996R1676

ΚΑΝΟΝΙΣΜΟΣ (ΕΚ) αριθ. 1676/96 ΤΗΣ ΕΠΙΤΡΟΠΗΣ της 30ής Ιουλίου 1996 για την τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 249,
Εκτιμώντας:
ότι το άρθρο 19 του κανονισμού (ΕΟΚ) αριθ. 2913/92 (εφεξής: «κώδικας») προβλέπει τη δυνατότητα υιοθέτησης απλουστευμένων διαδικασιών στην εφαρμογή των τελωνειακών ρυθμίσεων 7 ότι στα πλαίσια αυτά πρέπει να προβλεφθεί μέτρο απλοποίησης στον προσδιορισμό ορισμένων στοιχείων των οποίων η συμμετοχή ή μη στον υπολογισμό της δασμολογητέας αξίας προβλέπεται από τις διατάξεις των άρθρων 32 και 33 του κώδικα 7
ότι κρίνεται σκόπιμο να επέλθουν διορθώσεις του άρθρου 294 στον κανονισμό (ΕΟΚ) 2454/93 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 482/96 (3),
ότι, για λόγους τελωνειακού ελέγχου, ο ορισθείς χώρος αποθήκης τελωνειακής αποταμίευσης πρέπει πάντα να διαχωρίζεται σαφώς 7
ότι, στο πλαίσιο του καθεστώτος της τελειοποίησης προς επανεξαγωγή προκειμένου να εξασφαλιστεί ότι τα έννομα συμφέροντα της κοινοτικής βιομηχανίας δεν θίγονται με την προσφυγή στον κώδικα οικονομικών όρων 6303, είναι σκόπιμο να διευκρινιστούν οι προϋποθέσεις χρησιμοποίησης του εν λόγω κώδικα 7
ότι είναι σκόπιμο να προβλεφθούν, υπό ορισμένες προϋποθέσεις, ειδικές διατάξεις σχετικά με την εκκαθάριση του καθεστώτος της τελειοποίησης προς επανεξαγωγή για ορισμένα δευτερεύοντα παράγωγα προϊόντα 7
ότι είναι σκόπιμη η συμπλήρωση των διατάξεων σχετικά με την εφαρμογή εξισωτικών τόκων στο πλαίσιο του καθεστώτος τελειοποίησης προς επανεξαγωγή 7
ότι είναι σκόπιμο να διευκρινιστούν οι διατάξεις οι ισχύουσες σε περίπτωση υπαγωγής στο καθεστώς της τελειοποίησης προς επανεξαγωγή στο πλαίσιο του συστήματος επιστροφής δασμών 7
ότι είναι αναγκαίο να τροποποιηθεί, εν μέρει, το παράρτημα 25 σχετικά με τα έξοδα αεροπορικής μεταφοράς που ενσωματώνονται στη δασμολογητέα αξία, μετά τη δημιουργία τελωνειακής ένωσης με την Τουρκία 7
ότι οι αποφάσεις αριθ. 1/95, της 26ης Οκτωβρίου 1995, των μεικτών επιτροπών ΕΚ-ΕΖΕΣ «κοινή διαμετακόμιση - ενιαίο έγγραφο» καλούν την Τσεχική Δημοκρατία, τη Δημοκρατία της Ουγγαρίας, τη Δημοκρατία της Πολωνίας και τη Σλοβακική Δημοκρατία να προσχωρήσουν στη σύμβαση της 20ής Μαΐου 1987 σχετικά με καθεστώς κοινής διαμετακόμισης (4) και τη σύμβαση για την απλούστευση των διαδικασιών στις εμπορικές συναλλαγές (5) 7 ότι η προσχώρηση των εν λόγω χωρών πρέπει να πραγματοποιηθεί την 1η Ιουλίου 1996 7
ότι το επεξηγηματικό σημείωμα του ενιαίου διοικητικού εγγράφου πρέπει να διευκρινιστεί ώστε να λαμβάνεται υπόψη ο κανονισμός (ΕΚ) αριθ. 1172/95 του Συμβουλίου, της 22ας Μαΐου 1995, σχετικά με τις στατιστικές για τις ανταλλαγές αγαθών της Κοινότητας και των κρατών μελών της με τις τρίτες χώρες (6) 7
ότι αρμόζει να προσαρμόσουμε την κοινοτική νομοθεσία ως προς την ενεργητική τελοιοποίηση, λαμβάνοντας υπόψη τις τροποποιήσεις που μεσολάβησαν ως προς τη δασμολογική κατάταξη των εμπορευμάτων 7
ότι είναι σκόπιμη η ευθυγράμμιση της ορολογίας του παραρτήματος 78 προς τη χρησιμοποιούμενη στον τελωνειακό κώδικα 7
ότι, για οικονομικούς λόγους που συνδέονται με την εσφαλμένη μεταφορά του κωδικόυ ΣΟ, κρίνεται σκόπιμο να τροποποιηθεί ο πίνακας του παραρτήματος 87 7
ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της επιτροπής του τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2454/93 τροποποιείται ως εξής:
1. Παρεμβάλλεται το ακόλουθο άρθρο 156α:
«Άρθρο 156α
1. Εφόσον τους υποβληθεί σχετικό αίτημα από το ενδιαφερόμενο πρόσωπο, οι τελωνειακές υπηρεσίες έχουν τη δυνατότητα να επιτρέπουν:
- κατά παρέκκλιση των διατάξεων του άρθρου 32 παράγραφος 2 του κώδικα, ορισμένα στοιχεία τα οποία προστίθενται στην πραγματικά πληρωθείσα ή πληρωτέα τιμή και τα οποία δεν είναι δυνατόν να καθοριστούν ποσοτικά κατά τη χρονική στιγμή γένεσης της τελωνειακής οφειλής,
- κατά παρέκκλιση των διατάξεων του άρθρου 33 του κώδικα, σύμφωνα με το οποίο ορισμένα στοιχεία ή προμήθειες αγοράς δεν συμπεριλαμβάνονται στη δασμολογητέα αξία, στην περίπτωση όπου τα ποσά τα σχετικά με τα στοιχεία αυτά δεν εμφανίζονται ξεχωριστά από την πληρωθείσα ή πληρωτέα τιμή κατά τη χρονική στιγμή της γένεσης της τελωνειακής οφειλής,
να καθορίζονται με βάση κατάλληλα και ειδικά κριτήρια.
Στις εν λόγω περιπτώσεις, η δηλούμενη δασμολογητέα αξία δεν πρέπει να θεωρείται ως προσωρινή κατά την έννοια της δεύτερης περίπτωσης του άρθρου 254.
2. Η άδεια δεν είναι δυνατόν να χορηγηθεί εφόσον:
α) η διεκπεραίωση των διαδικασιών του άρθρου 259 συνεπάγεται υπό τις δεδομένες συνθήκες δυσανάλογη διοικητική επιβάρυνση 7
β) δεν θεωρείται σκόπιμη η εφαρμογή των διατάξεων των άρθρων 30 και 31 του κώδικα υπό ειδικές συνθήκες 7
γ) υπάρχουν βάσιμοι λόγοι προκειμένου να θεωρηθεί ότι το ποσό των εισαγωγικών δασμών των καταλογιζόμενων στη χρονική περίοδο την καλυπτόμενη από την άδεια δεν θα υπολείπονται γενικώς σε σχέση με εκείνους που θα είχαν καταλογισθεί αν δεν υφίστατο άδεια 7
δ) δεν επέρχεται στρέβλωση των όρων ανταγωνισμού μεταξύ επιχειρήσεων.»
2. Στο άρθρο 294, η παράγραφος 2 αντικαθίσταται από το ακόλουθο κείμενο:
«2. Όσον αφορά τα εμπορεύματα που περιλαμβάνονται στο παράρτημα 40, η προθεσμία που αναφέρεται στην παράγραφο 1 είναι πενταετής.».
3. Στο άρθρο 504, η παράγραφος 4 αντικαθίσταται από το ακόλουθο κείμενο:
«4. Ένας χώρος δεν μπορεί να εγκρίνεται ταυτόχρονα για περισσότερες της μίας αποθήκης τελωνειακής αποταμίευσης.».
4. Στο άρθρο 552 παράγραφος 1 στοιχείο α), προστίθεται το ακόλουθο σημείο vii):
«vii) εργασίες που ακολουθούν την τελειοποίηση, άλλες από τις προβλεπόμενες στα σημεία i) έως vi), όπως αυτές που προβλέπονται στο άρθρο 557 (κωδικός 6303).».
5. Στο άρθρο 557 απαλείφεται η δεύτερη φράση.
6. Στο άρθρο 577 παράγραφος 2 προστίθεται το ακόλουθο στοιχείο:
«στ) η απονομή αποδεκτού τελωνειακού προορισμού στα δευτερεύοντα παράγωγα προϊόντα των οποίων απαγορεύεται η καταστροφή υπό τελωνειακό έλεγχο για λόγους περιβαλλοντικούς.
Στη περίπτωση αυτή, πρέπει να αποδεικνύεται ότι η εκκαθάριση του καθεστώτος με βάση τους συνήθεις κανόνες δεν είναι δυνατή ή είναι αδύνατη για λόγους οικονομικούς.».
7. Το άρθρο 589 τροποποιείται ως εξής:
α) στην παράγραφο 2 η πρώτη περίπτωση αντικαθίσταται από τα ακόλουθα:
«- σε περίπτωση γένεσης τελωνειακής οφειλής προκειμένου να είναι δυνατή η υπαγωγή στην προτιμησιακή δασμολογική μεταχείριση την προβλεπόμενη στο πλαίσιο συμφωνιών που έχουν συναφθεί μεταξύ της Κοινότητας και ορισμένων τρίτων χωρών κατά την εισαγωγή στις χώρες αυτές,»
β) η παράγραφος 4 στοιχείο β) τροποποιείται ως ακολούθως:
- το πρώτο εδάφιο αντικαθίσταται από τα ακόλουθα:
«Οι τόκοι υπολογίζονται ανά μήνα και για το χρονικό διάστημα που περιλαμβάνεται μεταξύ της πρώτης ημέρας του μήνα που ακολουθεί εκείνον κατά τον οποίο πραγματοποιήθηκε για πρώτη φορά η υπαγωγή στο καθεστώς των εμπορευμάτων εισαγωγής για τα οποία το καθεστώς έχει λήξει και της τελευταίας ημέρας του μήνα κατά τη διάρκεια του οποίου γεννάται η τελωνειακή οφειλή. Σε περίπτωση θέσης σε ελεύθερη κυκλοφορία, ζητούμενης υπό τους όρους του άρθρου 128 παράγραφος 4 του κώδικα, λαμβάνεται υπόψη το χρονικό διάστημα μεταξύ της πρώτης ημέρας του μήνα που ακολουθεί εκείνον κατά τον οποίο πραγματοποιήθηκε η επιστροφή ή διαγραφή των σχετικών δασμών και της τελευταίας ημέρας του μήνα κατά τη διάρκεια του οποίου γεννάται η τελωνειακή οφειλή.»
- το πέμπτο εδάφιο αντικαθίσταται από τα ακόλουθα:
«Η προβλεπόμενη ανωτέρω απλούστευση, η οποία επιτρέπεται από τις τελωνειακές υπηρεσίες μόνο υπό την προϋπόθεση ότι είναι δυνατός ο έλεγχος της περιόδου ανακύκλωσης αποθεμάτων, είναι δυνατόν να αφορά και τη χρονική διάρκεια ενδεχόμενης αποταμίευσης των παραγώγων εμπορευμάτων που αφορά η απλούστευση.».
8. Το άρθρο 624 αντικαθίσταται από το ακόλουθο κείμενο:
«Άρθρο 624
Οι διαδικασίες που προβλέπονται για τη θέση σε ελεύθερη κυκλοφορία στο πλαίσιο του συστήματος επιστροφής δασμών εφαρμόζονται για τα εμπορεύματα εισαγωγής, με ή χωρίς προσφυγή στο συμψηφισμό στο ισοδύναμο.».
9. Στο άρθρο 648 παράγραφος 1 προστίθενται τα ακόλουθα:
«δ) οι πληροφορίες οι σχετικές με τις περιπτώσεις εφαρμογής του άρθρου 577 στοιχείο στ), αναφέροντας συγκεκριμένες περιστάσεις που εμποδίζουν την κανονική εκκαθάριση, καθώς και τους όρους τους επιβαλλόμενους στα εν λόγω προϊόντα.».
10. Το παράρτημα 25 τροποποιείται σύμφωνα με το παράρτημα I του παρόντος κανονισμού.
11. Το παράρτημα 37 τροποποιείται σύμφωνα με το παράρτημα II του παρόντος κανονισμού.
12. Το παράρτημα 38 τροποποιείται σύμφωνα με το παράρτημα III του παρόντος κανονισμού.
13. Το παράρτημα 77 αντικαθίσταται από το παράρτημα IV του παρόντος κανονισμού.
14. Το παράρτημα 78 τροποποιείται σύμφωνα με το παράρτημα V του παρόντος κανονισμού.
15. Το παράρτημα 79 αντικαθίσταται από το παράρτημα VI του παρόντος κανονισμού.
16. Το παράρτημα 87 τροποποιείται σύμφωνα με το παράρτημα VII του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1996.

Labels: 3
15
11